সূরা ইনশিরাহ

সূরা আল-ইনশিরাহ (Surah Al-Inshirah) (আরবিঃ سورة الشرح) পবিত্র কুরআন শরীফের ৯৪ তম সূরা। সূরাটির আয়াত সংখ্যা ৮। সূরাটি মক্কায় অবতীর্ণ হয়। সূরাটিতে মহান আল্লাহ্‌ পাক আমাদের বুঝাতে চেয়েছেন, জীবনে দুঃখ কষ্ট আসলে ধৈর্য্য ধারণ করতে হবে এবং কষ্টের সাথেই স্বস্তি রয়েছে। জীবনে কষ্টের সস্মুখীন হলেই যে আল্লাহ পাক আমার উপর অসন্তুষ্ট এমনটা না ভেবে বরং আল্লাহর উপর ভরসা রাখতে হবে এবং উপাসনায় মশগুল থাকতে হবে।

 সূরা ইনশিরাহ বাংলা অনুবাদ 
শুরু করছি আল্লাহর নামে যিনি পরম করুণাময়, অতি দয়ালু।

 (হে নবী! ওহীর মাধ্যমে প্রকৃত জ্ঞান ও মানসিক শক্তি দিয়ে) আমি কি তোমার বক্ষদেশকে প্রসারিত করে দেইনি?
 আর আমি তোমার হতে সরিয়ে দিয়েছি (সমাজের অনাচার, অশ্লীলতা ও পঙ্কিলতা দেখে তোমার অন্তরে জেগে উঠা দুঃখ, বেদনা, উদ্বেগ ও অস্থিরতার) ভার,
 যা তোমার কোমরকে ভেঙ্গে দিচ্ছিল।
 এবং আমি (মু’মিনদের যাবতীয় আবশ্যিক ‘ইবাদাত আযান, ইক্বামাত, নামায, খুৎবাহ ইত্যাদির মাধ্যমে) তোমার স্মৃতিকে উচ্চ মর্যাদায় তুলে ধরেছি।
 কষ্টের সাথেই স্বস্তি আছে,
 নিঃসন্দেহে কষ্টের সাথেই স্বস্তি আছে।
 কাজেই তুমি যখনই অবসর পাবে, ‘ইবাদাতের কঠোর শ্রমে লেগে যাবে,
 এবং তোমার রব-এর প্রতি গভীরভাবে মনোযোগ দিবে।

 বহিঃসংযোগ 
 Al-Inshirah at Sacred Texts
 Surah Al Inshirah  at Tafhim al-Qur'an in English
 Surah Inshirah  at Bayyinah Tafsir wbsite
 সূরা ইনশিরাহ 

বিষয়শ্রেণী:সূরা